<p><i>وزارة</i> <i>الصحة</i> عندها <i>شي</i> قرارات مامفهوماش، <b>مستشفى</b> ميداني <u>فبني</u> ملال هادي مدة باش تصايب لمرضى كورونا، وطاقتو <u>الاستيعابية</u> كتوصل <u>لمائة</u> سرير، واخا الرقم ضعيف بالنسبة لجهة <i>بني</i> <u>ملال،</u> ولكن اللهم <b>لعمش</b> ولا لعمى</p>
<p><u>هاد</u> المستشفى دارتو الوزارة <b>وخلاتو</b> مسدود، وماتفتحش حتى <u>ناضت</u> عليه القربالة وناض البرلماني <i>هشام</i> الصابري <b>كيساءل</b> وزير <i>الصحة،</i> ولكن ملي تفتح <b>بقى</b> بحال <b>يلا</b> مسدود</p>
<p>مصادر من <b>بني</b> ملال قالت ل”كود”، <i>أن</i> المستشفى كيعاني من شبه غياب <i>للأطقم</i> <u>الطبية،</u> وأنه مافيهش مراحيض داخلية، وخاص مريض كورونا <u>يخرج</u> برا المستشفى <b>الميداني</b> عاد باش <u>يقضي</u> <u>حاجتو</u></p>
<p><i>هادشي</i> <u>خلا</u> <i>أهالي</i> المرضى بكورونا يتجمعوا وينوضوا <b>يغوتوا،</b> <u>ليتدخل</u> الأمن ويفضهم بالقوة</p>
<h2>الصابري لي بين على الغضب ديالو فتدوينة فالفايسبوك من هادشي، <b>قال</b> <i>ل”كود”،</i> أن <b>الأمر</b> غير مقبول <u>باش</u> يتفتح <b>مستشفى</b> ميداني <i>ومافيهش</i> أبسط شروط <u>صون</u> <i>كرامة</i> المرضى، لي هي طواليطات قراب، <u>وفوق</u> <b>هادشي</b> طلبنا دعم الأطقم <u>الطبية،</u> بعدما تصابو <b>15</b> <b>بالمائة</b> <u>من</u> الفرق الطبية فالجهة بكورونا، ولكن <u>الاستجابة</u> الوحيدة <i>لي</i> <u>كانت</u> <u>من</u> الوزارة <i>هي</i> أنها فتحات المستشفى الميداني</h2>
<p><i>الصابري</i> <i>وعد</i> <b>على</b> <b>حسابه</b> الفايسبوكي انه غادي <b>يخدم</b> على هاد <u>الموضوع،</u> <i>معتبرا</i> أن <b>ما</b> يقع <u>تآمر</u> <i>مع</i> <u>المصحات</u> الخاصة لاستنزاف جيوب المواطنين</p>
<p></p>